**תבחינים להקצאת תקציב לרשויות במגזר הדרוזי והצ'רקסי**

**מודל מוסיקלי יישובי – 2020**

**בתי ספר יסודיים - הצטיידות**

**רקע**

בהמשך להחלטת ממשלה מס' 959 מיום 10.1.16, שעניינה תכנית להעצמת ולחזוק כלכלי-חברתי של היישובים הדרוזים והצ'רקסיים לשנים 2016-2019, מובאים קריטריונים להצטיידות כלים מוסיקליים בבתי ספר יסודיים, הלומדים את המקצוע "אומנות ומוסיקה", ע"מ לאפשר למוסדות החינוך לקיים את תכנית הלימודים המחייבת באופן המיטבי. ולחזק את החינוך המוזיקלי ערכי ותרבותי במגזר הדרוזי והצ'רקסי.

המוסיקה היא תופעה אוניברסאלית שתופסת מקום מרכזי וחשוב בכל תרבויות העולם. עוצמתה של המוסיקה היא בכך שיש לה הכוח לשדר מסרים אשר קשה לבטאם במילים. זאת ועוד, המוסיקה, כמרחב תרבותי ייחודי, משמשת כר ראשוני לפיתוח היכולות והכישורים הבסיסיים של הילד, תוך שילובם של היבטים רגשיים, קוגניטיביים ופסיכומוטוריים. לימוד נגינה בכלים תזמורתיים, במסגרת מערכת החינוך, מאפשר שוויון הזדמנויות לכל ילד וילדה להיחשף לתחום זה.

מטרות התוכנית הן:

א. פיתוח וטיפוח המודעות למוסיקה באוכלוסיית התלמידים, מתוך הכרה במשקלה הסגולי של המוסיקה בעיצוב החינוך בבתי הספר ובחיי התרבות ברשות.

ב. נגינה משותפת של המגזרים השונים.

**הגופים המתוקצבים**

במסגרת מדיניות המשרד לעודד למידה משמעותית, האגף לחינוך דרוזי וצ'רקסי שבמזכירות הפדגוגית מעוניין לתקצב רשויות עבור בתי ספר במגזר הדרוזי והצ'רקסי בארץ תוך מתן דגש על מקצוע הנגינה. מקצוע הנגינה יתבסס על כלי הנגינה: חליליות, דרבוקות, עוד וכינור מזרחי. מהלך אשר יוביל להקמת אנסמבלים בית ספריים ייצוגיים ומאוחר יותר להקמת תזמורת ברשות.

**אוכלוסיית היעד**

תלמידי בתי ספר יסודי רשמיים (החל מכיתה ב' והלאה).

הערה: בהגדרת בתי ספר יסודיים יכללו גם בתי ספר רשמיים שש שנתיים וגם שמונה שנתיים.

**ייעוד התקציב**

תקציב קול קורא זה מיועד לרכישת כלי נגינה המתאימים להוראת נגינה בקבוצות. להלן רשימת הכלים המאושרת: כינור , חליליות , עוד , דרבוקות, וכינור מזרחי.

מהכלים הנבחרים יש לרכוש מינימום 5 כלים מאותו סוג על מנת לאפשר הוראת נגינה בקבוצות.

**החלוקה תהיה מותנית בקיום תקציב בתקנה.**

**דרישות סף**

1. רשויות הנכללות בהחלטת ממשלה מס' 959 מיום 10.1.16, שעניינה תכנית להעצמת ולחזוק כלכלי-חברתי של היישובים הדרוזים והצ'רקסיים.
2. רשויות שלא תוקצבו בשנה הקודמת לשנה עבורה מבוקשת ההקצבה.
3. רשויות רשאיות להגיש קול קורא זה עבור בתי ספר בהם קיים מורה למוזיקה המלמד בשעות תקן, לפחות 3 שכבות גיל.
4. רשויות שמבקשות לקבל את ההקצבה לרכישת כלים נדרשות להקצאת חדר מוזיקה אקוסטי ייעודי עם מקרן, עמדת מחשב וארונות לאחסון הציוד, בבית הספר.
5. בבתי הספר תתקיים מקהלה בית ספרית לפחות בהיקף של לפחות 1 ש"ש בניצוחו והובלתו של המורה למוזיקה במהלך שנת הלימודים.

**החלוקה התקציבית**

1. משרד החינוך יתקצב את ההצטיידות בסך כולל 266,666 אלף ₪ באופן שווה **בין כל הרשויות שיעמדו בתנאי הסף.**
2. על הרשות המתוקצבת להשתתף בשיעור השתתפות נוסף, התאם למדד הלמ"ס של הרשות כמפורט להלן:

|  |  |  |  |  |
| --- | --- | --- | --- | --- |
| **סמל רשות מ.החינוך** | **סמל רשות מ.הפנים** | **ישוב** | **מדד טפוח** | **שעור השתתפות הרשות/בעלות באחוזים מחבילת התמיכה לכל בית ספר** |
| 4812 | 90481 | מע'אר | 2 | 10% |
| 4739 | 90473 | אבו סנאן | 3 | 15% |
| 4804 | 90480 | בית ג'ן | 3 | 15% |
| 5009 | 91295 | ינוח-ג'ת | 3 | 15% |
| 5025 | 90502 | ירכא | 3 | 15% |
| 5066 | 90506 | כסרא-סמיע | 3 | 15% |
| 42010 | 94201 | מג'דל שמס | 3 | 15% |
| 5256 | 90525 | סאג'ור | 3 | 15% |
| 4853 | 90485 | ג'וליס | 4 | 20% |
| 4945 | 90494 | דאלית אל-כרמל | 4 | 20% |
| 4960 | 90496 | חורפיש | 4 | 20% |
| 5348 | 90534 | עוספיא | 4 | 20% |
| 5363 | 90536 | פקיעין - בוקייעה | 4 | 20% |
| 5439 | 90543 | ראמה | 4 | 20% |
| 5082 | 90508 | כפר קמא | 5 | 25% |
| 200000 | 2102 | מרום גליל | 5 | 25% |

**דיווח, בקרה ועיצומים**

* 1. בטרם יוחלט על הרכישה יש לאשר את מפרט הרכישה מול הגב' סוהאד ענתיר, המדריכה המרכזת של אומנויות במגזר הדרוזי והצ'רקסי.
	2. העברת ההקצבות תעשה על בסיס הגשת קבלות, המעידות על רכישת הציוד כתנאי לתשלום (כאמור, טרם רכישה יש לקבל את אישור סוהאד ענתיר, המדריכה המרכזת של המגזר הדרוזי והצ'רקסי).
	3. יש להגיש קבלות לא יאוחר מיום 28.2.2021. מעבר למועד שנקבע להגשת הקבלות לא יאושר תשלום בגין קול קורא זה.
	4. תקצוב מוסדות החינוך ברשויות במסגרת קול קורא זה יתבצע בתנאי שמוסד החינוך לא מתוקצב בדרך נוספת, לרבות קול קורא אחר, עבור פעילות זהה.
	5. בית הספר לא יתחיל פעילות טרם קבלת אישור וועדת ההקצבות על גובה התקציב.
	6. התשלום לא יעלה על עלות ביצוע הפעילות המתוקצבת בפועל, והוא כפוף כאמור לעיל להגשת קבלות באופן שיקבע ע"י המשרד.
	7. המשרד רשאי לדרוש כל פרט או מסמך מאת הבעלות כתנאי לביצוע תשלום.
	8. יובהר כי אי הגשת קבלות באופן שייקבע ע"י המשרד, לרבות איחור בהגשתם, עלולה להביא לביטול התקצוב באופן חלקי או מלא, בהתאם לשיקול דעתו הבלעדי של המשרד.

**סנקציות וקנסות**

במידה שיתברר, לאחר הקצאת התקציב, כי הרשות שהגישה בקשה להצטרף לתכנית המפורטת בקול הקורא לא עמדה בקריטריונים ובתנאים האמורים במבחן, או כי הציגה מצג שווא, משרד החינוך רשאי לקזז תשלום ביתר מכל תשלום אשר ישולם לרשות ובכלל זה מכספים המועברים מהמשרד לבעלות.

**חתימות**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 עמית אדרי ריאן גאנם עו"ד אפרת לוי שרעבי איה חיראדין

 מנכ"ל סגן חשב לשכה משפטית מנהלת אגף חינוך

 דרוזי וצ'רקסי